Shericka Jackson

| Mitalit | Mitalit | Mitalit |  |
| --- | --- | --- | --- |
|  Shericka Jackson |  Shericka Jackson |  Shericka Jackson |  |
Maa:  Jamaika
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 4 × 100 m |  |
|  Hopeaa | Rio 2016 | 4 × 400 m |  |
|  Pronssia | Rio 2016 | 400 m |  |
|  Pronssia | Tokio 2020 | 100 m |  |
|  Pronssia | Tokio 2020 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | 4 × 400 m |  |
|  Kultaa | Doha 2019 | 4 × 100 m |  |
|  Kultaa | Eugene 2022 | 200 m |  |
|  Kultaa | Budapest 2023 | 200 m |  |
|  Hopeaa | Eugene 2022 | 100 m |  |
|  Hopeaa | Eugene 2022 | 4 × 100 m |  |
|  Hopeaa | Budapest 2023 | 100 m |  |
|  Hopeaa | Budapest 2023 | 4 × 100 m |  |
|  Pronssia | Peking 2015 | 400 m |  |
|  Pronssia | Doha 2019 | 400 m |  |
|  Pronssia | Doha 2019 | 4 × 400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Lima 2019 | 400 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | 200 m |  |
Shericka Jackson (s. 16. heinäkuuta 1994) on jamaikalainen pikajuoksija. Hänen päälajinsa oli pitkään 400 metrin juoksu mutta hän on sittemmin keskittynyt lyhyemmille matkoille. Hän on 200 metrin juoksun kaksinkertainen maailmanmestari sekä pikaviestin olympiavoittaja ja kaksinkertainen maailmanmestari.
Rion olympialaisissa 2016 Jackson sai 400 metrillä olympiapronssia ajalla 49,85. Hän juoksi välierässä ennätyksensä 49,83. 4 × 400 metrin viestissä hän saavutti olympiahopeaa. Vuodelle 2021 siirretyissä Tokion olympialaisissa hän saavutti 100 metrillä pronssia ennätysajallaan 10,76 Jamaikan ottaessa kolmoisvoiton. 200 metrillä hän karsiutui alkuerissä. Hän juoksi ankkuriosuuden Jamaikan 4 × 100 metrin viestijoukkueessa, joka voitti kultaa maan ennätysajalla 41,02. 4 × 400 metrin viestissä hän juoksi kolmannen osuuden Jamaikan pronssijoukkueessa.
Jackson saavutti pronssia omalla silloisella ennätyksellään 49,99 vuoden 2015 MM-kilpailuista Pekingistä. Samoissa kisoissa hän saavutti kultaa 4 × 400 metrin viestissä. Lontoon MM-kilpailuissa 2017 hän oli 400 metrillä viides. Dohan MM-kilpailuissa 2019 hän saavutti pronssia 400 metrillä ennätyksellään 49,47. Lisäksi hän saavutti kultaa  4 × 100 ja pronssia  4 × 400 metrin viestissä juosten kummassakin ankkuriosuuden. Belgradin sisäratojen MM-kilpailuissa 2022 hän oli 60 metrin juoksussa viides. Eugenen MM-kilpailuissa 2022 hän voitti 200 metrin maailmanmestaruuden kaikkien aikojen toiseksi nopeimmalla ajalla 21,45. Lisäksi hän saavutti hopeaa 100 metrillä ennätyksellään 10,73 sekä pikaviestissä, jossa hän juoksi ankkuriosuuden. Budapestin MM-kilpailuissa 2023 hän voitti 200 metrin maailmanmestaruuden kisaennätyksellä ja maailman kaikkien aikojen toiseksi parhaalla ajalla 21,41. Lisäksi hän saavutti hopeaa 100 metrillä ajalla 10,72 ja 4 × 100 metrin viestissä.
IAAF World Relays -viestimestaruuskilpailuissa Jackson sai 4 × 200 metrin viestissä kultaa 2017 ja pronssia 2019 sekä 4 × 400 metrin viestissä hopeaa 2014. Gold Coastin Kansainyhteisön kisoissa 2018 hän sai 200 metrillä hopeaa ennätyksellään 22,18. Pan-Amerikan kisoissa 2019 hän voitti kultaa 400 metrillä ajalla 50,73.
Vuoden 2011 alle 18-vuotiaiden MM-kilpailuista Lillestä hän saavutti kultaa sekaviestistä ja pronssia 200 metriltä. Seuraavan vuoden alle 20-vuotiaiden MM-kilpailuista Jackson saavutti hopeaa pitkästä viestistä.